O socialista Costa, designado para formar goberno de esquerda en Portugal - Praza Pública\nmartes 24, novembro 2015\nAntónio Costa saúda a Cavaco Silva © PS\nMalia as sentenzas que falaban a poucas horas de saberse o resultado electoral dun aval ás políticas de austeridade e ao goberno conservador de Passos Coelho, a esquerda será quen goberne Portugal. A maioría progresista da Cámara lusa que representan o Partido Socialista (PS) o Bloco de Esquerda, o Partido Comunista (PCP) e Os Verdes (PEV) acabou finalmente por reflectirse nun Executivo que será liderado polo secretario xeral do PS, António Costa, logo de que o presidente da República, Cavaco Silva, o designase este martes como primeiro ministro poucos minutos despois do encontro que ambos mantiveron.\nCavaco Silva encarga a formación de goberno a Costa logo de que aceptase as súas aclaracións sobre as "dúvidas" que lle mostrara un día antes\nCavaco Silva argumentou que a “continuação em funções do XX Governo não correspondia ao interesse nacional” tal e como lle manifestaran “parceiros sociais, instituições e personalidades da sociedade civil”. António Costa foi nomeado primeiro ministro dúas semanas máis tarde da caída do anterior Executivo liderado por Passos Coelho, o máis curto da historia da democracia constitucional en Portugal logo de que fose derrubado por unha moción de toda a oposición de esquerda.\nE foi encargado de formar Goberno tan só un día despois de que o presidente lle amosase as súas "dúvidas" sobre a estabilidade do acordo da esquerda. A resposta do socialista a estas reticencias foi tida en conta polo xefe do Estado, que dixo ter "tomado devida nota" en relación “à estabilidade e durabilidade de um governo minoritário do PS, no horizonte temporal da legislatura”. Cavaco Silva pedíralle aclaracións respecto da posibilidade de mocións de censura, da aprobación dos orzamentos do Estado, do cumprimento da disciplina orzamentaria, así como a estabilidade do sistema financeiro ou o mantemento dos compromisos coa OTAN.\nO goberno estará unicamente formado por socialistas ou independentes que formaron parte das listas do PS\nAgora, António Costa tomará posesión do cargo e terá que formar un goberno para presentar a Cavaco Silva, tendo o novo Executivo de prazo dez días despois desta investidura para presentar o seu programa no Parlamento. Será un Executivo unicamente de socialistas e independentes que formaron parte das listas da formación, apoiado polas outras forzas de esquerda sen formar parte del. O presidente do PSP, Carlos César, asegurou que o seu partido está xa en condicións de presentar ao presidente un goberno completo e o programa ante a Cámara, incluídas as achegas que se derivan do acordo coas outras formacións.\nMentres, o conservador PSD, a través do seu vicepresidente Marco António Costa, xa advertiu que o Executivo socialista non contará co apoio da formación de Passos Coelho. “Não queremos deixar de sublinhar que esta nova solução de governo não conta com o nosso apoio político, apenas responsabilizando o PS e os partidos da esquerda radical que com ele se comprometeram para sustentar politicamente o futuro Governo no Parlamento", engadiu.\nPSD e CDS insisten na súa "discordância de fundo quanto à indigitação” de António Costa\n“Temos, e mantemos, uma discordância de fundo quanto à indigitação” de António Costa, dixo pola súa banda Nuno Magalhães, líder parlamentar do partido de dereita CDS e socio do PSD, que destacou que é "a primeira vez em 40 anos de democracia que o perdedor é indigitado primeiro-ministro".\nPor contra, o líder parlamentar do PCP, João Oliveira agarda que "esta lógica de confronto, de nomear um governo que não tinha condições para governar, seja abandonada e que a Assembleia da República possa exercer as suas competências”. Polos Verdes, Heloísa Apolónia lamentou a "perda de tempo" de Cavaco Silva no proceso ao non ter designado desde un primeiro momento a António Costa, ademais de insistir en que a súa formación está comprometida a "contribuir para uma mudança de políticas".\nAntónio Costa ten agora como prioridade acabar coa austeridade respectando á vez os acordos coa UE. Para levar a cabo as súas políticas, valerase dun Executivo plenamente socialista "com apoio maioritário na Assembleia da República, com condições de governar com o programa que está já aprovado [pela Comissão Nacional do PS]". "Todos conhecemos bem as condições com que uns e outros se dispõem a apresentar e a aprovar um Orçamento do Estado. Os nossos parceiros conhecem qual é a nossa estratégia orçamental, nós conhecemos também o que são os limites nos acordos que estabelecemos que estão previstos para a execução dessa estratégia orçamental", engadiu en referencia ao que acordaron con Bloco, PCP e Os Verdes e ante a aprobación dun presuposto que era unha das principais preocupacións de Cavaco Silva.


ES.GA.36038.ADPO.1. DEPUTACIÓN DE PONTEVEDRA\nCódigo(s) de referencia ES.GA.36038.ADPO.1\nTítulo DEPUTACIÓN DE PONTEVEDRA\nData(s) 1708-00-00 - 2020-12-31 (Creación) 1708-00-00 - 2020-01-31 (Produción)\nVolume e soporte 38.618 unidades de instalación e 198.455 expedientes, rexistros ou agrupacións documentais en soporte papel na súa práctica totalidade.\nNome do produtor Deputación de Pontevedra(1836-) En Galicia, a primeira Deputación constitúese o 19 de marzo de 1813, presidida polo marqués de Campo Sagrado, contando cun vicepresidente e sete vogais representando as sete cidades capitais das antigas provincias. O nacemento da provincia como entidade local con vida propia data da Constitución de Cádiz, aprobada no ano 1812, que estableceu por vez primeira no seu artigo 325 unhas institucións, as deputacións provinciais, concibidas como órgano rector de cada unha delas, presididas polo xefe superior e con funcións básicas de control e vixilancia da administración dos lugares que integran aquela. Haberá que esperar ata o decreto das Cortes de 27 de xaneiro de 1822 para que se plasme unha nova división provincial que divide a Galicia nas catro provincias actuais, con pequenas variacións, asignándose a capitalidade da provincia actual á Vigo, onde se constituirá a Deputación Provincial o 24 de maio de 1822, chegando a funcionar algo máis dun ano, data na que volven ser suprimidas pola restitución do rei Fernando VII. Co decreto de 30 de novembro de 1833, inspirado por Javier de Burgos, iníciase o proceso definitivo que culmina coa restitución das catro provincias galegas actuais e a constitución das Deputacións actuais, sendo o 12 de febreiro de 1836 cando se constitúe definitivamente a de Pontevedra, logo de certas disputas coa cidade de Vigo, reticente a perder a capitalidade. Desde o ano 1836 ata hoxe, a Deputación vén desempeñando con total continuidade un amplo abano de funcións e actividades, que foron variando de acordo coa lexislación aplicable en cada momento. Inicialmente, a Constitución de Cádiz asígnalle as funcións de aprobar os repartimentos das contribucións dos pobos da provincia, velar polo axeitado investimento dos fondos públicos, coidar o establecemento dos concellos, propoñerlle arbitrios ó Goberno, promover a educación, a agricultura e a industria, formar o censo e a estatística provincial, coidar dos centros benéficos e dar conta das infraccións que xurdan na provincia. A lexislación actual asígnalle as competencias propias de coordinar os servizos municipais entre si para garantir a súa prestación adecuada; a asistencia xurídica, económica e técnica ós concellos; a prestación de servizos públicos de carácter supramunicipal e, en xeral, o fomento dos intereses particulares da provincia. Este cúmulo de xeneralidades que se vén mantendo en toda a lexislación local provocou unha serie de actuacións moi diversificadas, das que quedarán moitos testemuños documentais e que se reflicten no cadro de clasificación do fondo documental desta institución. As modificacións alcanzaron tamén a propia organización da institución e a designación, competencias e denominación dos seus órganos de goberno e órganos administrativos. O órgano unipersoal que dirixe a Deputación é inicialmente o xefe político, antecedente directo do gobernador civil, sendo o primeiro presidente desta institución D. Miguel del Pino. En 1863 establécese que a Corporación elixa entre os seus membros un presidente para cada sesión, pero logo o sexenio revolucionario volve á figura do gobernador civil- presidente de facto. Será a lei de 1870 a que estableza a figura do presidente para un período de sesións, sendo nomeado polo propio gobernador civil ou pola Corporación dependendo do momento. Con posterioridade, na maior parte das ocasións será o gobernador o que nomee directamente ó Presidente e non será ata o ano 1950 cando apareza a figura do presidente da Deputación como órgano diferenciado e independente do gobernador civil, que aínda así e todo permanecerá como presidente nato da institución ata 1978. No período democrático o presidente e un órgano electo, de forma indirecta, entre e polos deputados provinciais. Nun principio o número de deputados que integraban o Pleno da Corporación era de sete, un por partido xudicial, variando sucesivamente tanto a fórmula de elección coma o número total destes, alcanzando na actualidade un total de 27 deputados, como representación proporcional ó número de habitantes dos 13 partidos xudiciais. Esta estrutura complétase con outros órganos colexiados estables, ademais das variables comisións informativas e especiais creadas en cada período.\nHistoria arquivística O Arquivo, xunto cos demais servizos da Deputación instálase provisionalmente nun local arrendado na rúa da Costa na cidade vella de Pontevedra, para trasladarse posteriormente ós locais do desamortizado convento de San Francisco onde permaneceu até 1890, ano no que a Deputación e o arquivo trasládanse á súa nova sede, o actual Pazo Provincial. Aínda que a Deputación sempre tivo persoal responsabilizado do seu arquivo, permitíuse , seguramente por problemas de espazo, que se iniciara unha disgregación dos seus fondos pasando parte da sección de Goberno Civil ó Arquivo Histórico Provincial do Estado e outra ao Museo Provincial, aínda que a maior parte dos fondos do arquivo permanecerá no Pazo Provincial. Podemos falar do Arquivo da Deputación como tal a partires de 1845, ano en que se produce a Real Orde do 24 de outubro, pola que se crea o Arquivo, que acollerá os documentos da Deputación Provincial, Xunta Provincial e Goberno Civil, e nomease para a súa custodia a un oficial. É necesario agardar até o ano 1852 para obter o primeiro nomeamento de arquiveiro que recae en D. Pablo Chocano, decretado por Real Orde de 21 de outubro de 1852, quen emitiría un informe denunciando as penosas condicións nas que se atopaba o arquivo, conseguindo levar adiante dúas reformas no mesmo ano. Foi cesado en 1854 e sucedeulle Lamberto Lucero, igualmente cesado ós dous meses polar supresión da praza, até que por Real Orde. de 15 de febreiro de 1857 se nomea a D. Juan Fernández Gil, que igualmente volvia a reiterar a denuncia reativa ao lamentable situación de amontonamento e descontrol dos documentos do Arquivo. En abril de 1862 é nomeado por D. Carlos Méndez Osorio quen cesou ós 14 días, pasando a reemprazalo D. Luciano Escarpazo, que aguantaría no cargo até marzo de 1864, volvendo a encargarse D.Carlos Méndez até agosto de 1865. Seguiulle D. Felipe Carlos Rivas, quen mantivo o seu posto até decembro de 1866, substituíndoo inmediatamente D. Rogelio Lois, até o mes de outubro no que tomou posesión D. Joaquín Rivadulla, quen alomenos se mantivo no cargo até o ano 1875. En 1882-1883 o Arquivo e a Deputación estrearán novas dependencias no Pazo provincial construido a tal efecto, trasladándose tanto a documentación propia da Deputación como a do Goberno Civil e instalándose o Arquivo na pranta baixa do novo edificio. Coñecemos a existencia do arquivero profesional Fernández Villamil, quen compartiu os seus traballos na Deputación co Arquivo Histórico Provincial do Estado, a Biblioteca Pública e a sua cátedra no Instituto, até 1955. Con Fernández Villamil producíuse unha boa parte da dispersión documental e bibliográfica, depositándose fondos no Arquivo Histórico Provincial así como a maior parte dos volúmes da biblioteca e boletíns oficiais na Biblioteca Pública. Pero foi posteriormente cando a Deputación, sen ningún profesional ao frente, por falta de espazo, segundo se alegou, decide depositar no Museo de Pontevedra unha boa parte da documentación de maior antigüidade. En dito lugar sofre unha expoliación de improntas e selados e a conseguinte desorganización dos seus atados, ademais de expurgarse indiscriminadamente, co que o volume documental dende finais do século XIX e até mediados do XX queda absolutamente mermado. A partir de 1977 cúbrese a praza polo actual arquiveiro, Miguel Pereira Figueroa. A partires de aqui intentase recompoñer o arquivo. Refórzanse as instalacións do Pazo Provincial na pranta alta, recupérase a totalidade da documentación depositada no Museo e abrense novas instalacións, no Convento de Xesuitas xunto con algúns locais mais, manténdose os do Pazo Provincial. Impulsoúse o traballo de instrumentos descriptivos, amplióuse considerablemente o persoal, melloráronse as instalacións e ampliáronse os fondos con novos ingresos por depósito e compra. No ano 2008 lévase a cabo a reforma integral do edificio da rúa Padre Amoedo, o que proporciona unhas instalacións modernas e amplas, adecuadas para o desenvolvemento das actuacións e servizos que se veñen prestando. Entre as premisas do proxecto destaca o resalte da edificación mediante unha fachada na que destaca a parte central, que se transforma nun corpo transparente e diáfano, combinando cobre e pedra, que abre o edificio á cidade. O proxecto, obra do arquitecto José Enrique Pérez-Ardá Criado, da como resultado unha nova distribución interna con cinco plantas: dous sotos para depósito de fondos documentais cunha superficie de 1.100 m2, nos que se instala estante compactada; unha planta baixa cun gran patio distribuidor central, despachos e zonas de servizos comúns, como o salón de usos múltiples. Nas andares superiores van as zonas de traballo e consulta das diferentes seccións do Servizo do Patrimonio Documental e Bibliográfico: arquivo, biblioteca e publicacións, cada un deles cos seus medios e instalacións inherentes\nForma do ingreso Por transferencias anuais dende os diferentes servizos, centros e organismos da Deputación Provincial.\nAlcance e contido A riqueza e a variedade da información acumulada e o amplo período referenciado así como unha certa continuidade deste, excepto algunhas omisións dos anos do primeiro terzo do século XX, avalan a idoneidade desta documentación para multiplicidade de estudos e investigacións.\n> Expedientes de visitas as devesas reais e plantíos desde 1750\n> Expedientes de beneficencia desde 1786\n> Expedientes de Contadoría de propios e arbitrios desde 1759 a 1856, referida ao control económico dos coutos, xurisdicións e concellos.\nValoración, selección e eliminación A documentación sofre o primeiro e único proceso selectivo nas propias oficinas que os producen, previamente ao envío ao arquivo, sen realizarse nos últimos anos ningún proceso de expurgo selectivo relevante nin xeral, excepto documentación de rendas (recadación) e exaccións (ORAL). Considérase inicialmente documentación de conservación permanente.\nNovos ingresos Os distintos servizos fan transferencias de documentación segundo un calendario establecido e de forma periódica.\nO fondo organizouse seguindo un criterio de clasificación orgánico-funcional, co resultado do actual cadro de clasificación, artellado arredor de catro seccións, referidas sucesivamente a xestión dos órganos de goberno colexiados e unipersoais, o funcionamento administrativo, a xestión de servizos e, por último ao control e xestión orzamentario. Cada unha destas seccións subdivídese en subseccións e estas en series e subseries, atendendo á variedade da tipoloxía documental a as series existentes.\n1.1.- XEFE POLÍTICO/ GOBERNADOR CIVIL\n1.3.- PLENO DEPUTACIÓN\n1.4.- COMISIÓN PERMANENTE/ GOBERNO\n1.5.- COMISIÓNS INFORMATIVAS E ESPECIAIS\n2.4.1.- ADMINISTRACIÓN DE PERSOAL\n2.4.2.- DISCIPLINA E CONTROL\n2.4.3.- CLASES PASIVAS/ SS / MUTUALIDADES\n2.4.4.- SELECCIÓN DE PERSOAL\n2.4.5.- REPRESENTACIÓN DO PERSOAL\n2.5.- ASESORÍA XURÍDICA\n3.2.- VIAS E OBRAS. URBANISMO\n3.4.- AGRICULTURA, FORESTAL, GANDARÍA, PESCA, INDUSTRIA,\nCOMERCIO E TURISMO:\n3.4.0.- ASUNTOS XERAIS SERVIZO AGRARIO\n3.4.4.- PESCA, CULTIVOS MARIÑOS\n3.4.5.- INDUSTRIA. COMERCIO\n3.4.7.- TRANSPORTES. COMUNICACIÓNS\n3.12.- QUINTAS E MILICIAS\n3.14.- FONDOS EUROPEOS\n4.1.0.- ASUNTOS XERAIS INTERVENCIÓN\n4.1.1.- PRESUPOSTOS ORDINARIOS\n4.1.2.- PRESUPOSTOS ESPECIAIS\n4.1.3.- PRESUPOSTOS EXTRAORDINARIOS\n4.1.4.- PRESUPOSTOS DE INVERSIÓNS\n4.2.- FINANCIACIÓN E TRIBUTACIÓN:\n4.2.0.- ASUNTOS XERAIS RECADACIÓN\n4.2.1.- RENDAS E EXACCIÓNS\n4.2.2.- ARBITRIOS PROVINCIAIS\n4.2.3.- CONTRIBUCIÓNS / REPARTIMENTOS\n4.4.- CONTROL ECONÓMICO DOS CONCELLOS\n4.5.1.  EXPEDIENTES DE ÓRGANOS DE GOBERNO\n4.5.2. EXPEDIENTES DE ADMINISTRACIÓN\n4.5.3.EXPEDIENTES INGRESOS DE DEREITO PÚBLICO\n4.5.4.EXPEDIENTES DE XESTIÓN PRESUPOSTARIA\nCondicións que rexen o acceso O acceso é libre, coas restricións impostas na lexislación estatal e autonómica, é dicir, os documentos que conteñen datos persoais ou que afecten á intimidade das persoas. A documentación conservada nas dependencias do Arquivo na Cidade Infantil "Principe Felipe" (tomos encadernados dos mandados de pagamento e ingreso e documentos contables desde 1953 até 2005) requerirá para a súa consulta unha solicitude previa, e serán accesibles nun prazo de corenta e oito horas reservados para o seu traslado efectivo ás instalacións de Padre Amoedo.\nCondicións de reprodución A reprodución está limitada polas condicións de conservación e polo normal desenvolvemento do Servizo\nCaracterísticas físicas e requirimentos técnicos A documentación atópase en xeral en bo estado de conservación, sendo o soporte maiormente en papel.\nInstrumentos de descrición Base de datos www.arquivos.depo.es\nExistencia e localización de orixinais Pode atopase documentación orixinal. Desta Deputación, por diferentes causalidades no Museo de Pontevedra, no Goberno Civil , no Arquivo Histórico Provincial e no Servizo de Montes da Consellaría de Agricultura.\nExistencia e localización de copias A tramitación administrativa produce o envío dos documentos as diferentes administracións, local autonómica e estatal.\nUnidades de descrición relacionadas Nos concellos da provincia existen documentos que reflexan a actividade de cooperación da Deputación con cada un deles, especialmente as series relativas a planificación, obras e urbanismo, acción social e recadación de taxas e contribucións.\nPuntos de acceso de materias GOBERNO E ADMINISTRACIÓN Administración pública Administración local Deputación\nPuntos de acceso de topónimos España Galicia Pontevedra\nNome dos puntos de acceso Deputación de Pontevedra (Tema) (Creador)\nIdentificador da institución DEPO00200001086


A lingua que traba: CONCURSO: O MELLOR VIDEOCLIP\n"Os inadaptados son por definición os insatisfeitos do mundo sensible, os nemigos da realidade cotiá, os que procuran fuxir do medio que os rodea. De aquí a concepción da arte como evasión." - V. Risco\nxoves, 30 de maio de 2019\nCONCURSO: O MELLOR VIDEOCLIP\nEste concurso, xa tradicional no noso centro, consiste en escoller o mellor videoclip en galego.\nEste ano, foi o alumnado de 4º da ESO e de 2º de Bacharelato do ENDL o encargado de seleccionar os videoclip para votar, xestionar o equipo audiovisual e supervisar a votación nos recreos.\nE, ao igual que o ano pasado, voltou a gañar Ezetaerre;\ndesta vez coa canción “Non é verán de Estrella Damm”\nPublicado por A lingua que traba ás 15:06\nBenvido ao blog do equipo de Normalización Lingüística do IES As Barxas. Aquí publicaremos e comentaremos as novas do centro (e tamén doutros que se queiran apuntar) a prol a da lingua.\nTamén temos twitter: @linguaquetraba !\nO noso correo electrónico: linguaquetraba@gmail.com\nI.E.S As Barxas\nEmprende nas Barxas\nCiencia nas Barxas\nArquivo do blog maio (5) abril (1) marzo (4) febreiro (3) xaneiro (1) novembro (4) outubro (2) xuño (17) xuño (1) maio (4) abril (4) marzo (1) febreiro (4) xullo (1) xuño (3) maio (3) marzo (2) febreiro (1) decembro (5) novembro (1) outubro (1) xuño (5) maio (7) abril (1) marzo (4) febreiro (2) xaneiro (3) decembro (2) novembro (3)\n2016 AsBarxas audiovisual debuxo artístico Díaz Castro Felicitación gif LENDA DO SAMAÍN letrasgalegas lingua linguaquetraba LINGUAQUETRABA RAP modelosdalingua Nadal Normalizacion Performance Santa Compaña Linguaquetraba As Barxas Pantasmas Samaín plástica QR Rosalia Rosalia de Castro stop motion video\n¿Queres seguirnos por correo electrónico?


O BNG anuncia que non apoiará o PXOM de Sada por querer pagar novamente por Meirás | Hemeroteca de Xornal de Betanzos\nO BNG anuncia que non apoiará o PXOM de Sada por querer pagar novamente por Meirás\nAumenta a tensión no tripartito sadense logo de que o BNG anunciase por medio dun comunicado de prensa que non respaldará os “cambios significativos” introducidos de maneira unilateral e “á marxe do Goberno local” por Sadamaioría, a marca local de En Marea que preside o tripartito. Os nacionalistas advertiron que o documento do PXOM é “diferente” ao aprobado inicialmente e que non ten “un mínimo contraste social” porque a versión que se someteu a información pública “é diferente ao que agora se quere aprobar”.\nAsí, advirten que “Sada non pode repagar leiras que foron expoliadas”, en referencia ás Torres de Meirás, que En Marea pretende adquirir mediante expropiación- isto é, pagando aos Franco por todo ou parte dos terreos do pazo. O BNG xa fixo “propostas políticas concretas” neste sentido, advirte, considerando que o municipio non debe pagar á familia Franco por unhas propiedades que no seu día foron expoliadas.\nOs nacionalistas quéixanse tamén de que Sadamaioría entregoulles o documento “cun prazo de menos dunha semana” para estudalo e presentar achegas, o que fai temer que xa teñen decidido ir adiante con este documento pechado. O que non aclaran no seu comunicado Liss Becerra e Isabel Reimúndez, os dous edís do BNG, é se optarán pola abstención ou o voto en contra.\nEtiquetas : BNG, Pazo de Meirás, Plan Xeral, PXOM, Sada, urbanismo\n← A Asociación Galega de Apicultura dá un curso básico de apicultura en Meangos esta fin de semana\nO BNG renova a confianza en Cristina López á fronte da súa dirección comarcal →


A lava do volcán chega ao mar, caeron por un cantil duns cen metros de altura | Noticias de Galicia | CRTVG\nA lava do volcán chega ao mar e, a pesar de liberar gases, a calidade do aire é boa\nPublicado o 29/09/2021 14:35\n• O magma está formando un delta que gaña terreo no océano\n• O Cabildo de Tazacorte pide á poboación que non saia da casa\n• Sigue en directo a erupción do volcán\nEran as once da noite, hora canaria, medianoite na Península, cando as coadas de lava alcanzaban a costa. Caeron por un cantil duns cen metros de altura na zona da praia do Perdido, preto de Tazacorte.\nSegundo informa o buque Ramón Margalef, situado nese punto, formouse un depósito de lava de máis de 50 metros de altura, con forma piramidal.\nAo contacto do magma coa auga producíronse pequenas explosións. As autoridades alertan da presenza dunha gran nube gasosa de cor branca formada por cristais volcánicos, vapor de auga e ácido clorhídrico, aínda que só afecta a zona de exclusión de dous quilómetros. Non obstante, as autoridades aseguran que os gases non representan perigo para a saúde, pero mantense o confinamento dos barrios costeiros de Tazacorte de xeito preventivo, coa recomendación de pechar portas e ventás.\nEn declaracións á Axencia EFE, o vulcanólogo do CSIC, Joan Martín, sinalou que a cantidade de gases que desprende a lava ao entrar en contacto co mar é pequena se que se vai dispersar de forma "moi rápida", polo que a afección será "moi local" e non debería haber problemas se os cidadáns seguen as recomendacións das autoridades.\nMinutos antes das once da noite, e ante a inminencia da chegada da lava ao mar, evacuárase a zona do porto de Tazacorte, en que estaba situada a prensa, que foi desprazada a outro lugar. A velocidade que collera a lava nas últimas horas xa facía presaxiar que non tardaría en alcanzar a costa. O volcán entrara nunha fase que os científicos chaman efusiva, con expulsión de moito magma e menos rochas e cinsa que ao principio. Iso fixera que a velocidade das coadas aumentara porque a lava emerxía de zonas máis profundas do volcán e era máis quente e fluída.\nAsí desaloxaba a Garda Civil o porto de Tazacorte intres antes da chegada da lava ao mar pic.twitter.com/QUCIF4OrkH\nO Cabido insular recomenda aos veciños de Tazacorte que non saian das súas casas e manteñan as portas e ventás pechadas.\nAgora que a lava chegou ao mar, prevese que a vida mariña se vexa afectada, pero din os expertos que se espera, igual que acontecera na illa do Hierro en 2011, que se recupere rápido desde que concluída a erupción.\nO que definitivamente vai cambiar é a paisaxe. Ese depósito de lava que se acumula xa no océano está creando un delta que pouco a pouco gaña terreo ao mar.\nBaixo o manto de lava quedan sepultadas preto de 700 edificacións e os soños de moitos residentes, mentres outros saían indemnes por un repentino cambio de dirección da coada. Paralelamente á chegada da lava ao mar, na parte oriental da illa da Palma rexistrouse un novo movemento sísmico de 3,3 na escala de Richter e co epicentro situado a 11 quilómetros de profundidade.\nA única inquilina legal dun edificio da Coruña leva 16 meses vivindo con preocupación


O Desfile de Entroido de Pontevedra aprázase para o vindeiro sábado 8 - Pontevedra Viva\nDesfile do Entroido 2013 polas rúas de Pontevedra\nO Desfile de Entroido de Pontevedra aprázase para o vindeiro sábado 8\nSábado 1 de Marzo, 2014 ás 13:16 do Sábado 1 de Marzo, 2014\nA concelleira de Festas, Carme da Silva\nO mal tempo provocou que se suspenda o Desfile de Entroido previsto para este sábado 1 de marzo. A concellaría de Fiestas decidiu trasladalo ao sábado 8 de marzo.\nA pesar de que a concelleira Carme da Silva manifestara, nos días previos, a súa intención de que se celebrase o programa tal e como estaba previsto, as malas previsións meteorolóxicas que alertan de que non se vai producir unha tregua de chuvia durante toda a tarde levaron ao cambio de decisión.\nSegundo o Concello de Pontevedra, os motivos de seguridade foron os que pesaron á hora de tomar a decisión dado que moitos grupos e comparsas, adoitan levar grupos electróxenos para iluminación, música en directo e megafonía que coas condicións de chuvia previstas poden supoñer un risco para participantes e espectadores.\nEste cambio supón tamén outra modificación do programa do Entroido pontevedrés, xa que o enterro de Ravachol previsto para a noite dese sábado 8 trasládase ao domingo 9.\nMantéñense os mesmos percorridos para a nova data. De maneira que o sábado 8 ás 16.00 horas, a rúa José Malvar acollerá a inscrición dos participantes do desfile que comezará ás 17.00 horas coa caravana de comparsas e carrozas do Entroido por Loureiro Crespo, Benito Corbal, Peregrina, Michelena, Praza de España e Alameda.\nPoio Marín Entroido 2014\nAprazados os desfiles de Entroido de Marín e Poio\nO Salnés Ponte Caldelas Marín Sanxenxo\nAs previsións de mal tempo para o sábado obrigan a modificar as actividades de Entroido en varios concellos


Instruccións para seleccionar Grupo - EEI\nEEI / Alumnado / Planificación Académica / Instruccións para seleccionar Grupo\nNo curso académico 2021/2022 o alumnado de primeiro curso dos 7 graos impartidos na Escola de Enxeñería Industrial (EEI) compartirá as materias do 1º curso. Cada estudante matricularase no Grao seleccionado (sempre que existan prazas vacantes) pero, como o 1º curso é común a todos os Graos, a totalidade do alumnado compartirá os 16 grupos de primeiro curso.\nDeberá ordear de maior a menor preferencia a sede (campus ou cidade) e a quenda (mañá ou tarde nas dúas sedes) do grupo de aula do primeiro curso. Esta prelación é meramente informativa e non vinculante para o centro. Aínda que pola nosa parte nada nos satisfaría máis que asignar os grupos elexidos, hai que ter en conta que, por necesidades de organización docente, pode non ser posible; pero, en calquera caso, é importante que a información que manexe o alumno lle permita a mellor das eleccións. A adxudicación de estudantes a cada grupo farase tendo en conta a nota de acceso á universidade e as necesidades de organización académica da EEI.\nA asignación de grupo dos tres primeiros chamamentos farase pública na última semana do mes de xullo. A asignación de grupo do resto dos chamamentos farase pública nas primeiras semanas do mes de setembro. A publicación dos grupos anunciarase na web da Escola, polo que recoméndase estar atentos á mesma a partir do mes de setembro.\nPor outra banda, nas xornadas de acollida, previstas para a semana do 6 de setembro, incluirase información desta cuestión de cara ao inicio do curso.\nListado de materias optativas xerais 4º curso (pendente de actualización)\nOs cambios de grupo, que difiran da opción elixida na matrícula, soamente poderanse solicitar a través do seguinte formulario, dentro do prazo establecido que vai do 15 ao 17 de setembro. A solicitude en ningún caso será vinculante e estará suxeita ás necesidades derivadas da Organización Docente. Os cambios de grupo unicamente poderanse solicitar de maneira excepcional, por causas xustificadas, dentro dos criterios establecidos pola EEI e non se admitirán solicitudes de cambio de subgrupo de prácticas, nin aquelas que se realicen fóra de prazo ou que non sigan o procedemento establecido.


A Casa-Museo Manuel María cambia de horario a partir do 7 de outubro - GALICIAXA\nPor Redacción XA5 Outubro, 2017Sin comentarios\nA partir deste sábado 7 de outubro, un día despois de cumprirse 88 anos do nacemento de Manuel María, a súa casa museo muda o horario para ser visitada.\nA que foi casa natal do escritor, en Outeiro de Rei, é o espazo que acolle todo o seu interesantísimo legado. Ata o 29 de abril, quen a queira visitar, e coñecer a persoa e obra de Manuel María, pode facelo os sábados e festivos de once a dúas e de catro e media a sete e media e os domingos, só polas mañás.\n6 de outubro, aniversario do nacemento do poeta\nA súa extensa produción literaria é unha obra monumental que produciu algúns dos máis elevados cumios da nosa poesía contemporánea. Escritor comprometido coa restauración da lingua galega, coa restauración e enriquecemento da nosa literatura en todas as súas expresións e coa política activa, desde o nacionalismo, en prol do noso país.\n“Manuel María, sempre e para sempre en nós, abríndonos a Galiza, á intimidade e ao asombro, ao humanismo, á palabra clara, cargada de pólvora, e ao verbo máis delicado…”\ncasa-museo manuel maríaManuel MaríaOuteiro de Rei


Arroxo propón que se aproveiten as obras en Fontiñas para a creación de aparcadoiros disuasorios - Destacadas - Comarca de Lugo Centro - BNG - Bloque Nacionalista Galego\nArroxo propón que se aproveiten as obras en Fontiñas para a creación de aparcadoiros disuasorios\nBNG de Lugo Centro 07 xuño 2016 - 13:17\nobras propón fontiñas creación arroxo aparcadoiros\nO voceiro do BNG  Asembleas Abertas sinalou terreos que neste momento están baleiros e sumarían uns 6.600 metros cadrados\nEstes aparcadoiros poderían albergar uns 300 vehículos e resolverían o problema de estacionamento nesta zona saturada da cidade asegurou Arroxo\nLugo, 7 de xuño de 2016. O BNG  Asembleas Abertas propón, a través do seu voceiro no concello, que se aproveiten as obras en Fontiñas para a creación de aparcadoiros disuasorios na zona. Rubén Arroxo sinalou tres terreos que neste se momento se atopan baleiros e que poderían utilizarse como aparcadoiros disuasorios é unha cuestión de vontade e de que o goberno municipal negocie cos propietarios para poñelos ao servizo das veciñas e veciños mentres os seus donos no fagan uso destes predios dixo Arroxo.\nO voceiro do BNG  AA explicou que se poden establecer tres posibles ubicacións para resolver os problemas de aparcamento que sumarían un total de 6.600 metros cadrados. Os dous terreos máis próximos ao centro da cidade estarían situados, un na esquina de Fontiñas co Carril de Caiños e outro ao longo da rúa Primavera fronte a centro socio-cultural Maruja Mallo. Rubén Arroxo lembrou que un destes solares xa funcionou como aparcadoiro mentres se fixeron, en outro momento, obras en Fontiñas e o outro xa funciona, tamén, como aparcadoiro nas súas beiras. O outro grande aparcadoiro daría solución aos problemas de tráfico na zona dos conservatorios de música e danza e ocuparían máis de 4.000 metros cadrados na intersección da ronda Xosé Castiñeira coa rúa Xesús Bal e Gai.\nRubén Arroxo lembrou que pleno da corporación lucense xa aprobou, no mes de febreiro deste ano, unha iniciativa do BNG  Asembleas Abertas para buscar un uso social aos terreos baleiros que están situados no casco urbano da cidade. Un dos usos propostos na iniciativa dos nacionalistas era o de crear aparcadoiros gratuítos que servisen como aparcamentos disuasorios para evitar a masificación de vehículos nas rúas da cidade.\nArroxo explicou sobre os predios propostos non son máis que exemplos para que o goberno municipal vexa como se poden iniciar conversas con propietarios concretos e empezar a dar solución a problemas reais que ten esta cidade e engadiu trátase de facer pequenos investimentos na adecuación dos terreos para que se poidan usar como aparcadoiros mentres os seus donos non deciden darlles uso e que no momento en que os reclamen queden libres se maior problema. Arroxo sinalou que creando estas 300 prazas de aparcamento gratuíto o problema de aparcamento en Fontiñas quedaría practicamente resolto.\nO BNG-AA denuncia un verquido de augas fecais en pleno Camiño Primitivo\nO BNG-AA pide que o cartel do San Froilán o elixan os lucenses


Galicia Confidencial (GC) - Información sobre Igualdade\nPontevedra inaugura o seu Orgullo cunha reivindicación da 'Memoria LGBTIQA'\nEstas son as actividades que terán lugar nos próximos días na cidade.\nA Sanidade acapara a maior parte das denuncias á Xunta ante a Valedora do Pobo\nO segundo ano de pandemia mantivo á alza a actividade desta institución: dobra expedientes e sobe un 34% os asuntos\nPodemos Galicia toma posicións ante as municipais e o novo proxecto de Yolanda Díaz\nRealiza unhas xornadas nas que participan todos os grandes cargos que ten en Galicia e en Madrid co fin de "atoparse tras dous longos anos" de pandemia e para "sumar" de cara ás municipais.\nO PP rexeita tramitar unha nova lei de igualdade porque "a Xunta xa vai tramitar outra en semanas"\nA proposta, do PSdeG, contou co apoio do BNG. O socialistas critican que os populares "non queren avanzar na igualdade de mulleres e homes".\nA exposición 'Sen Cancelas' sobre a evolución histórica do movemento LGTBI percorrerá varios institutos galegos\nA Xunta de Galicia e o Consello da Cultura Galega inauguraron este luns a mostra.\nA Xunta demanda unha EBAU unificada "para que un neno de Lugo sexa igual que un de Xaén"\nPara a Xunta, o sistema "é inxusto" porque "rompe a igualdade de oportunidades" ao establecer "17 camiños distintos" para "unha única porta de entrada".\nO Consello da Cultura Galega e a Xunta crean un foro para analizar a situación do colectivo LGTBI en Galicia\n"É necesario recoñecer que as actitudes e condutas homofóbicas e transfóbicas están profundamente arraigadas na nosa sociedade", afirma Lorenzana.\nDíaz insiste nun modelo económico "participativo, horizontal e democrático"\nApela a usar o Perte de economía social para ir "máis aló" dun modelo "eficaz" que debe "ser máis ambicioso".\nO congreso sobre diversidade e tolerancia da Deputación da Coruña celebrarase os días 10 e 11 de xuño\nSegundo a deputada provincial e responsable desta área, María Muíño, o congreso xurdiu en 2021 para profundar "na perspectiva social, política e humana da diversidade".\nAlertan "do renacemento da misoxinia" no II Encontro Nacional de Políticas Públicas\nA coordinadora do II Encontro Nacional de Políticas Públicas, Rosa Cobo, indicou que "é unha resposta aos avances das mulleres, a ese 2018 no que milleiros de mulleres saíron ás rúas" para dicir "non a máis violencia sexual nin a máis desigualdade".\nA loita das traballadoras do consorcio: "Temos unha experiencia tremenda e imos quedar na rúa"\nAs prazas que ocupa este persoal temporal --algún desde hai máis de 10 anos-- acaban de saír nunha oferta de emprego, que implica que se consolidarán as prazas "pero non as persoas" que as ocupan.\nA Xunta defende o I Plan galego contra a trata e a explotación sexual, que estará vixente ata 2025\nO Consello Económico e Social de Galicia (CES) advirte de problemas estruturais, de cronograma e a falta de orzamento para accións concretas. Apuntan ademais a que non se inclúen criterios de avaliación.\nA Deputación da Coruña apoiará 45 entidades na loita contra a violencia de xénero\nO programa Youtubeiras chega á súa sexta edición este ano.\nReclaman colocar a igualdade no centro do discurso no II Encontro Nacional de Políticas Públicas en Pontevedra\nA presidenta da Deputación de Pontevedra, Carmela Silva, enxalzou a necesidade deste encontro e expresou a súa preocupación: "A igualdade hoxe non está no discurso político e, se as mulleres non estamos na toma de decisións, non poderemos facer transformacións".\nMaría Canosa, a AELG e o proxecto Brazolinda gañan o XIII Premio Rosalía de Castro\nOs galardóns están convocados pola Deputación da Coruña.\nO foro 'Las mujeres que opinan son peligrosas' reunirá a Mercedes Milá, Mamem Mendizábal e Ana Pardo de Vera\nO encontro foi presentado este martes no Salón de Plenos da Deputación de Pontevedra nun acto no que estiveron presentes Carmela Silva, presidenta da Deputación de Pontevedra; Vitoria Alonso, deputada de Igualdade e Cultura; e as xornalistas Susana Pedreira e Diana López Varela, promotoras deste foro.\nMáis de 30.000 persoas accederon a un emprego grazas ao programa Acceder da Fundación Secretariado Xitano\nO director xeral da Fundación Secretariado Xitano, Isidro Rodríguez, expuxo que este programa tivo impactos "máis aló das cifras". Neste sentido, explicou que provocou "un cambio nas percepcións sociais das empresas e das administracións".\nA Xunta pide máis coordinación entre institucións para a identificación precoz dos casos de violencia machista\nA secretaria xeral de Igualdade, Susana López Abella, esgrimiu que a coordinación é un "factor determinante" para conseguir unha mellor eficacia e complementariedade dos recursos destinados á intervención integral coas vítimas.\nMulleres emprendedoras de Colombia, Perú e Galicia tecen rede a través de varios encontros\nTrátase dunha iniciativa desenvolvida da man da fundación Taller de Solidariedade e co apoio da Xunta de Galicia.\nO PSOE censura que Feijóo "desprezou" o colectivo LGBTI en Galicia: "Claudica ante VOX"\nCritica que non aplicase a lei contra a discriminación LGTBI, iniciativa dos socialistas galegos e aprobada en 2014 cos votos favorables do PP, do PSdeG e do BNG.\nPilar Estévez: "O perigoso é a corrente conservadora e retrógrada en relación coas mulleres e o aborto"\nPilar Estévez forma parte da Plataforma Feminista Galega e con ela falamos sobre a nova lei do aborto. Tamén abordamos puntos específicos como é a baixa por menstruación dolorosa e a postura dos profesionais que alegan obxección de conciencia ante unha interrupción voluntaria do embarazo na sanidade pública.\nForon trocados en indefinidos.\nA presidenta da Asociación de Mulleres en Igualdade de Burela, personada como acusación popular, María del Mar Fraga, denuncia a "lentitude" da Xustiza.\nO acto forma parte do I Encontro de Alcaldesas, que se celebra no Palacio de Congresos e Exposicións da Coruña (Palexco).\nO BNG acúsaos de crear institucións que logo quedan paralizadas e sen actividade.\nXunta e Concello renovan a colaboración para o financiamento do centro de acollida.\nOrganizacións sanitarias piden ao Goberno aprobar unha nova especialidade médica\nEsixen recoñecer a especialidade de Urxencias e Emerxencias para homoxeneizar formación.\nO II Encontro Nacional de Políticas Públicas de Igualdade celebrarase en Pontevedra na Escola 'María Vinyals'\n.O II Encontro Nacional sobre Políticas Públicas será presencial e retransmitido tamén en directo na web e nas redes da Deputación.\nA Xunta anuncia a actualización do protocolo educativo para garantir a igualdade e a liberdade de identidade de xénero\nO secretario xeral de Educación e Formación Profesional, José Luís Mira Lema, avanzou que na actualidade realizan unha revisión para actualizar este protocolo que se ofrece desde os diferentes centros.\nAsasinada unha muller galega en Tenerife a mans do seu marido\nO presidente do Goberno, Predro Sánchez, condenou o asasinato por violencia de xénero que tivo lugar en Tenerife o pasado mércores unha muller galega de 82 anos a mans da súa parella. "Todo indica" que se trata dun caso de violencia machista, inciden dende a Delegación do Goberno. O home xa foi detido.\nA Coruña acollerá un 'encontro de alcaldesas' con Ana Pastor e Carmen Blanco\nEstará tamén Isabel Rodríguez, ministra de Política Territorial e voceira do Goberno.\nO letrado atribuíu os feitos condenados a "unha mala noite".\nMáis de 700 axentes de policías e Garda Civil recibirán formación en violencia machista\nAs xornadas terán lugar a través da Academia Galega de Seguridade Pública.\nO candidato alternativo do PP de Santiago retírase denunciando "imposicións" pola dirección\nFernando Mayo retira a súa candidatura á presidencia do PP de Santiago e di que Verea é "un candidato imposto".


Vivenda: Programa do bono de alugueiro social destinado ao alugamento de vivendas para as vítimas de violencia de xénero\nObxecto: convocar para o ano 2020, con financiamento plurianual, as subvencións do Programa do bono de alugueiro social destinado ao alugamento de vivendas para as vítimas de violencia de xénero, así como a prórroga destas axudas para todas as persoas que resultasen beneficiarias deste programa no ano 2019 con financiamento do Pacto de Estado contra a violencia de xénero.\nPoderán ser beneficiarias da concesión inicial deste programa as seguintes unidades de convivencia:\na) As das mulleres vítimas de violencia de xénero nunha relación de convivencia e de dependencia económica do seu agresor ou, no caso de mulleres vítimas de trata con fins de explotación sexual, de dependencia da persoa que mantivese sobre ela unha relación de dominación.\nTerán tamén esa consideración as mulleres que padecesen violencia vicaria ou violencia por interpósita persoa, con resultado de morte.\nb) As das fillas e fillos menores de 30 anos das vítimas mortais por violencia de xénero, calquera que sexa a natureza da súa filiación, que se encontrasen nunha situación de dependencia económica da nai ou do agresor no momento do falecemento da vítima.\nPara os efectos deste programa, considérase unidade de convivencia o conxunto de persoas que habitan e gozan dunha mesma vivenda de forma habitual e permanente e con vocación de estabilidade, con independencia da relación que exista entre todas elas. Unha unidade de convivencia pode estar composta por varias unidades familiares. A composición da unidade familiar será a que se estableza na normativa reguladora do imposto sobre a renda das persoas físicas (en diante, IRPF).\nPoderán ser beneficiarias da prórroga da axuda, aquelas persoas que, resultando beneficiarias desta axuda e non tendo perdido o dereito mediante a oportuna resolución, finalicen o seu período de desfrute durante o ano 2020 e cumpran os requisitos previstos na resolución. O cómputo dos ingresos e a comprobación dos datos necesarios para a concesión da prórroga realizarase conforme o establecido nesta resolución.\nPrazo de presentación de solicitudes: terminará o día 11 de decembro de 2020 e, en todo caso, co esgotamento da partida orzamentaria contida nesta convocatoria.\nSolicitude bono alugueiro e tramit...\nSolicitude de prorroga do bono alu...\nEn prazo de presentacion: Data límite:11/12/2020


09 Setembro 2016 11:57\nA primeira das obras, a do Plan de marquesinas, conta cun orzamento de 30.000 euros. Coa actuación procederase á renovación de marquesinas en varios puntos do municipio, tales como o Alto de Simou, Marina do Pombal ou a Praza Ramón García. A instalación do novo mobiliario responde ao estado actual das mesmas e á notable demanda de transporte público de xeito regular nestas zonas.\nA segunda das obras que se executará con cargo ao PAS da Deputación é a de mellora da accesibidade na Porta do Sol, cun orzamento de 38.852,57 euros. A intervención consiste na reparación do pavimento mediante un aglomerado asfáltico e a mellora dos elementos organizadores do tráfico. O prazo de execución dos traballos é dun mes.\nA terceira obra enmarcada dentro deste Plan provincial trátase da recuperación da Praza Ramón García e o camiño das Salgueiras, ambos situados en Chanteiro. As actuacións contan cun prazo de execución dun mes e un orzamento que ascende a 44.156.65 euros. A intervención consiste en reparar o pavimento da praza mediante un aglomerado asfáltico e do camiño cun triple tratamento asfático por zonas afectadas.\nA cuarta das obras, a de colocación e leds no Paseo Marítimo e na Avenida de Paz, consiste na renovación do alumeado existente, reemprazando as lámparas de vapor de sodio por luminarias LED, que permitirá unha maior calidade de iluminación nestes espazos e a mellora respecto ao aforro enerxético. O orzamento desta actuación é de 32.759,61 euros\nEn quinto lugar atópase a obra de condicionamento e reparación do camiño de Praza da Rega a Pomouco en Chanteiro e a fonte ubicada nel, cun orzamento de 40.879,50 euros. O obxecto desta actuación é o de mellorar a accesibilidade do camiño coa reparación do pavimento mediante un aglomerado asfáltico. Ao mesmo tempo, rehabilitarse a fonte ubicada no camiño que na actualidade atópase en mal estado. O prazo de execución dos traballos é dun mes.\nPor último, a sexta obra programada polo executivo local dentro do PAS complementario é a de reparación e renovación do Parque Rosalía de Castro. A intervención conta cun orzamento de 21.320,86 euros e un prazo de execución dun mes. Esta obra consiste na dotación de novos elementos de xogo para persoas con mobilidade reducida, a mellora dos perímetros de seguridade e a sustitución do pavimento de losas de caucho actual por outro continuo.


Dez películas xeniais para ver con nenos en casa | Consumer\nUnha selección de dez filmes educativos para nenos e bebés, desde Bob Esponxa ou Winnie the Pooh ata emotivas historias de animais\nFin de semana con nenos en casa? As películas infantís poden ser un entretemento divertido e educativo para gozar en familia, capaces de transformar un día gris nunha xornada entrañable. Este artigo ofrece dez filmes para ver con nenos e bebés e outras alternativas que mesmo poden contemplarse en Internet desde plataformas como Youtube. Algunhas propostas? As opcións van desde os personaxes máis famosos, como Bob Esponxa e Winnie the Pooh, ata contos clásicos, tales como ‘O patito feo’, ‘Blancanieves’ e ‘Pulgarcita’, ademais doutras películas protagonizadas por animais e procedentes de distintos países.\nPelículas para bebés e nenos\nAs películas para nenos contan con adaptacións de contos, como os clásicos de Andersen e os irmáns Grimm\nAs películas e Internet ofrecen moitas posibilidades para entreter a bebés e nenos. E non só con debuxos de curta duración, con personaxes tan queridos para os pequenos como Pocoyo, Pepa Pig, Baby Einstein e Doura a Exploradora, senón tamén a través de filmes para nenos e bebés que poden gozarse en casa.\nEugenia Paredes Fernández, investigadora da Universidade de Sevilla, estudou o papel das películas como ferramenta educativa en nenos, xa que, entre outros valores, certos títulos promoven a formación de “espectadores críticos”. “O cinema é un elemento capaz de configurar mentalidades e ofrecer modelos de actuación positiva, xerando mitos e valores sociais entre os receptores máis novos”, asegura Paredes Fernández. Para esta especialista, o obxectivo é “ensinar a ver as obras e aprender a pensar o que se ve, que o menor asuma como propias os ensinos aprendidos a través de métodos audiovisuais”.\nA continuación, recóllese un decálogo de recomendacións: dez películas para gozar (e aprender) con nenos en casa.\n1. Bob Esponxa\nPersonaxes famosos como Bob Esponxa son protagonistas recorrentes nas películas para nenos\nA película de Bob Esponxa, un dos personaxes máis populares entre os pequenos desde fai case tres lustros, é unha opción segura. O filme é, por suposto, en debuxos, pero hai que ter en conta que o vídeo inclúe unha introdución protagonizada por actores reais que interpretan unha secuencia de piratas . Despois, si chegan as aventuras de Bob e os seus amigos no fondo do mar.\nO osito Winnie the Pooh foi creado hai case un século. Anos despois, a empresa de Walt Disney adquiriu os seus dereitos e, desde entón, realizou varias películas e numerosos curtos de Winnie the Pooh duns 20 minutos de duración. Moitos deles están dispoñibles na Rede.\n3. ‘O patito feo’\n‘O patito feo‘, o clásico conto para nenos de Hans Christian Andersen, conta con moitas adaptacións cinematográficas. A primeira versión animada foi de Disney, en 1931, en branco e negro, pero sete anos despois a mesma compañía produciu outra de ‘O patito feo‘ en cor, que gañou o Óscar ao mellor curto animado. En 2006, houbo unha nova versión, realizada en Dinamarca, o país de orixe de Andersen.\nOutro clásico, esta vez dos irmáns Grimm, do que hai innumerables adaptacións é ‘Blancanieves‘ e o seu sete enanitos. Mesmo existen edicións breves duns 10 minutos.\nBaseada noutro conto de Andersen, ‘Pulgarcita‘ narra a historia dunha muchachita cuxo tamaño non era maior que o dun dedo pulgar. A película de debuxos foi realizada en 1994.\n6. ‘Napoleón, o cachorro aventureiro’\n‘Napoleón, o cachorro aventureiro‘ é un filme australiano de 1996 protagonizado por un golden retriever de carne e óso. Narra a historia dun can que, coa axuda dun paxaro chamado Birdo, deixa a vida cómoda de Sidney e vai en busca da vida salvaxe.\n7. ‘O nove cachorros do Nadal’\nAínda que o Nadal xa pasaron e falta bastante para as próximas, non podía faltar nesta selección unha película dedicada a este tema, un dos que máis historias infantís inspirou. ‘O nove cachorros do Nadal‘ é un conto de amizade entre cachorros que acaban botando unha man ao mismísimo Papá Noel.\n8. ‘Dinotopia – En busca do rubí máxico’\nEste é a primeira longametraxe realizada a partir do universo de Dinotopia , un lugar de ficción creado polo escritor e ilustrador estadounidense James Gurney. Trátase dunha historia de debuxos repleta de aventuras e dinosarios.\n9. ‘Manuelita, a tartaruga’\nInspirada nunha canción da arxentina María Elena Walsh, ‘Manuelita, a tartaruga‘ conta a historia dunha tartaruga que nace en Pehuajó, unha cidade da provincia de Buenos Aires, e chega ata París perseguindo a un tortugo do que se namora.\n10. ‘Historia dunha gaivota e o gato’\n‘Historia dunha gaivota (e do gato que lle ensinou a voar)‘ é unha belísima película italiana de 1998, baseada nunha novela do escritor chileno -radicado en Xixón- Luís Sepúlveda.\nUn dato para destacar deste filme é que, ademais de narrar a amizade entre un gato e unha gaivota, axuda a concienciar aos nenos achega do coidado do medio ambiente, dado que a ave resulta envelenada por unha mancha de petróleo derramado dun barco. Chea de tenrura e poesía.\nblancanieves bob esponxa cinema para nenos Internet-gl madres blogueras-gl madres tuiteras-gl o patito feo padres-gl películas clásicas para niños-gl películas completas para niños-gl películas en internet para niños-gl películas para bebés-gl películas para niños en internet-gl que películas ver con nenos winnie the pooh


DOG Núm. 161 Venres, 26 de agosto de 2016 Páx. 37988\nORDE do 8 de agosto de 2016 pola que se regula o establecemento dunha tarifa específica para a xente nova no eido do Plan de transporte metropolitano de Galicia.\nO Plan de transporte metropolitano de Galicia (en diante, PTMG) ten como finalidade básica afondar en actuacións que melloren a calidade e a competitividade no transporte público. A aplicación das medidas do plan requiren dun importante esforzo por parte das administracións públicas, así como dunha vontade de coordinación que, entre outras actuacións, supoña avances na integración das diferentes redes de transporte público, considerando a área de transporte metropolitano (en diante, ATM) como un todo integrado.\nDe xeito xenérico, as administracións partícipes pretenden potenciar de forma específica a utilización do transporte público colectivo. Un dos eixes de actuación prioritarios do PTMG é o programa de integración tarifaria, a través da ordenación da oferta de transporte e o abaratamento do custo por viaxe ás persoas usuarias. O cumprimento deses obxectivos articúlase a través da implantación dun sistema tarifario zonal, da introdución de medios de pagamento multimodais (fundamentalmente a tarxeta metropolitana de Galicia e outras tarxetas integradas no sistema), e da fixación dunhas tarifas máis baratas, á vez que se bonifica o transbordo e se premia o uso recorrente do transporte.\nA posta en marcha do PTMG supón a confluencia de diferentes administracións, articulada a través de convenios de colaboración, en que se regulan os programas básicos sobre os cales pivota o plan. Así, actualmente hai subscritos cinco convenios de colaboración en virtude dos cales se constituíron as áreas de transporte metropolitano (en diante, ATM) da Coruña (convenio do 22 de outubro de 2010), de Santiago de Compostela (convenio do 3 de decembro de 2010), de Ferrol (convenio do 27 de decembro de 2010), de Lugo (convenio do 29 de decembro de 2010) e de Vigo (4 de marzo de 2015). Dos programas previstos, o programa tarifario é o que está actualmente en vigor nas cinco ATM implantadas. Do mesmo xeito, prevese a próxima implantación da ATM de Ourense. O convenio de colaboración en virtude do que se creou a ATM de Vigo e se implantaron as condicións do plan na devandita ATM establece a súa duración ata o 31 de decembro de 2019. Pola súa parte, os convenios de colaboración das ATM da Coruña, Santiago de Compostela, Ferrol e Lugo foron prorrogados expresamente ata o 31 de decembro de 2017.\nA política tarifaria aplicada no eido do Plan de transporte metropolitano supón unha especialidade respecto do marco tarifario xeral previsto no eido da nosa comunidade autónoma. Esta especialidade baséase en que se trata dun programa específico destinado a fomentar o uso do transporte público e afecta a tarifas aplicables ás persoas usuarias. De feito, a Orde do 6 de marzo de 2008 pola que se regula a revisión das tarifas de servizos públicos regulares permanentes de transporte de viaxeiros de uso xeral por estrada e de estacións de autobuses de competencia da Xunta de Galicia establece no seu artigo 3 a posibilidade de establecer sistemas tarifarios integrados e de políticas de fomento do transporte público nas ATM que se constitúan. O eixo fundamental sobre o cal pivota o programa tarifario é a tarxeta metropolitana de Galicia (en diante, TMG), que aspira a converterse en medio de pagamento básico dentro do plan e á cal van asociados os maiores niveis de desconto dentro deste. De feito, todas as bonificacións que se establecen adicionalmente dentro da política tarifaria vixente no plan se establecen respecto dos pagamentos coa tarxeta.\nA Lei 6/2012, do 19 de xuño, de xuventude de Galicia, establece a necesidade de reforzar a transversalidade e coordinación das políticas públicas en materia de xuventude. A transversalidade é definida como a coordinación a nivel sectorial entre os distintos departamentos da Xunta de Galicia e establécese como un dos eixes principais da norma. O Plan estratéxico da xuventude de Galicia configúrase no artigo 4 da lei como o principal instrumento para acadar a devandita transversalidade en materia de xuventude coas consellerías da Xunta de Galicia. Neste marco, cómpre destacar que a Xunta de Galicia ten actualmente en marcha o Plan estratéxico da xuventude de Galicia 2014-2016. Horizonte 2020. Trátase dun documento flexible destinado a ir incorporando novas actuacións que, en cada caso, se adopten a prol da mocidade galega.\nO Goberno galego aposta por mellorar a calidade de vida da infancia e da mocidade na Comunidade Autónoma de Galicia. Co obxectivo de fomentar a mobilidade e o uso do transporte público colectivo entre a xente nova ofrecendo condicións tarifarias especialmente favorables, considérase necesario recoller nunha disposición o conxunto de regras que garantan a aplicación da nova tarifa para a xente nova nos medios de transporte integrados no Plan de transporte metropolitano de Galicia, na dobre vertente dos dereitos e das obrigas das persoas beneficiarias desta tarifa.\nEn virtude do exposto, oído o Consello Galego de Transportes, esta consellería\nEsta orde ten por obxecto desenvolver a regulación dunha tarifa específica aplicable ao colectivo de persoas usuarias do transporte público regular interurbano de uso xeral incluídas na categoría de xente nova. Para os efectos desta orde, terán a consideración de xente nova as persoas usuarias do transporte público regular interurbano de uso xeral por estrada con idades comprendidas entre os 4 e os 18 anos de idade, incluídos.\nA tarifa establecida consonte co anterior, terá a denominación de tarifa para a xente nova.\nArtigo 2. Tarifa aplicable á xente nova no eido do Plan de transporte metropolitano de Galicia\nÁ xente nova que cumpra cos requisitos establecidos nesta orde aplicaráselle unha tarifa de cero euros (0,00 €) nas viaxes en metropolitanas interurbanas realizadas dentro do ámbito do Plan de transporte metropolitano de Galicia, cun número máximo de sesenta (60) viaxes mensuais por persoa usuaria, e de acordo coas condicións de funcionamento establecidas nesta orde.\nArtigo 3. Medio de pagamento requirido para a aplicación da tarifa para a xente nova\nO medio de pagamento requirido para a aplicación da tarifa para a xente nova é a tarxeta metropolitana de Galicia Xente Nova (en diante, TMG Xente Nova).\nArtigo 4. Requisitos para o acceso a unha TMG Xente Nova\nPode ser titular da TMG Xente Nova calquera persoa con idade comprendida entre os 4 e os 18 anos de idade, incluídos.\nA emisión da tarxeta realizarase nas oficinas distribuidoras da tarxeta metropolitana de Galicia da/s entidade/s financeira/s que colaboren no proxecto. A xestión das substitucións ou cancelacións das tarxetas realizaranse igualmente nas oficinas distribuidoras da tarxeta metropolitana de Galicia da/s entidade/s financeira/s que colaboren no proxecto. Para organizar a xestión da TMG Xente Nova, a/s entidade/s financeira/s colaboradora/s desenvolverá unha aplicación informática que lles facilitará ás persoas interesadas solicitar unha cita previa para a xestión das altas de tarxetas en calquera das oficinas expendedoras.\nA documentación que debe achegarse en todo caso, para poder dispoñer dunha TMG Xente Nova é:\n1. DNI, NIF, pasaporte, NIE, tarxeta de residente ou outro documento análogo da persoa titular da tarxeta que acredite a súa idade e identidade.\n3. DNI ou documentos análogos da persoa representante.\nUnha persoa só pode ser titular dunha única TMG Xente Nova.\nOs documentos indicados nos puntos 2 e 3 anteriores non serán necesarios cando a persoa solicitante da TMG Xente Nova xa teña os 18 anos cumpridos.\nArtigo 5. Procedemento de aplicación da tarifa para a xente nova\nA persoa titular da TMG Xente Nova aboará con cargo á súa tarxeta os desprazamentos que realice en calquera dos servizos de transporte público integrados nas áreas de transporte metropolitano de Galicia implantadas. Sen prexuízo da posibilidade de utilización da TMG Xente Nova para o pagamento dun maior número de viaxes, a tarifa para a xente nova dará dereito ao reintegro do 100 % do importe das viaxes metropolitanas interurbanas, ata un máximo de 60 viaxes mensuais.\nQuincenalmente, a Xunta de Galicia procesará os datos das viaxes pagadas con TMG Xente Nova para calcular os datos dos reintegros que deben operar respecto de cada tarxeta, e os días 5 e 20 de cada mes poranse á disposición das persoas titulares destas tarxetas os reintegros que lles correspondan para a súa aceptación nos caixeiros da/das entidade/s financeira/s colaboradora/s.\nAs persoas usuarias disporán dun prazo de dous meses para aceptar o reintegro desde a data en que este se pon á súa disposición. No caso de non aceptar a recarga dentro do devandito prazo, esta recarga caducará e perderán o dereito a percibila. As persoas titulares poderán consultar en calquera momento o estado das súas recargas na páxina web: http://tmg.xunta.gal/consulta-tarxeta\nArtigo 6. Obrigas das persoas titulares da TMG Xente Nova\nA TMG Xente Nova será de uso exclusivo da súa persoa titular, quen se responsabiliza da súa custodia e correcto uso, e estará obrigada a comunicar á entidade financeira en que se expedise a súa perda ou deterioración para proceder á súa substitución ou anulación. O uso dunha TMG Xente Nova por unha persoa distinta da súa titular dará lugar á súa anulación e deixará de resultarlle aplicable a tarifa para a xente nova.\nNo suposto de perda ou subtracción da tarxeta, será obriga da súa persoa titular, ou da persoa que a represente, a comunicación deste feito á entidade financeira colaboradora que corresponda. Nos casos de perda ou subtracción, a entidade financeira procederá á baixa da tarxeta, co cal non resultará posible realizar operacións de recarga nela, logo do cal poderá solicitarse a expedición dunha TMG Xente Nova en substitución daquela.\nNon se expedirá unha nova TMG Xente Nova en substitución daquelas que fosen anuladas por incumprir os deberes que corresponden ás persoas titulares e, especificamente, as que fosen anuladas pola súa utilización por persoa diferente da titular sen comunicación previa da súa subtracción ou perda.\nPara os efectos de facilitar os labores de control realizados por parte das empresas prestatarias dos servizos de transporte ou da Administración, os titulares da TMG Xente Nova deberán ir provistos durante a realización da viaxe dun documento acreditativo da idade e identidade (DNI ou análogo). As persoas titulares da TMG Xente Nova están obrigadas a amosar os documentos acreditativos da idade e identidade no suposto de que sexan requiridos para tales efectos por parte do persoal da empresa de transporte ou das persoas que realicen os labores de control por parte da Administración ou en colaboración coa Administración.\nArtigo 7. Extinción do dereito á tarifa para a xente nova\nToda vez que a persoa titular da TMG Xente Nova cumpra os 19 anos de idade, perderá o dereito a beneficiarse da tarifa para a xente nova. A entidade financeira emisora bloqueará a tarxeta para a admisión de calquera recarga que non sexa remitida pola Administración, sen prexuízo da posibilidade de seguir empregando a tarxeta coa tarifa metropolitana ordinaria ata o esgotamento do saldo dispoñible.\nO saldo da tarxeta TMG Xente Nova poderá transferirse a unha TMG de uso xeral para o seu consumo en transporte. Esta operación só pode efectuarse respecto da mesma persoa titular e sempre que esta non reúna os requisitos para poder beneficiarse dunha TMG Xente Nova. Agás en supostos excepcionais de necesidade económica previamente valorados e autorizados pola Administración e a entidade financeira colaboradora, o saldo da TMG Xente Nova non poderá ser recuperado en efectivo.\nPara atender as obrigas asumidas con base nesta orde, a Administración dispón de crédito adecuado e suficiente na aplicación orzamentaria con base na que se financia o Plan de transporte metropolitano de Galicia (08.02.512A.470.1).\nDisposición adicional segunda. Complementariedade co Plan de transporte metropolitano de Galicia\nNo non regulado de forma expresa nesta orde serán de aplicación as regras xerais de aplicación no Plan de transporte metropolitano de Galicia.\nDisposición transitoria. Aplicabilidade da tarifa para xente nova\nA tarifa para a xente nova será de aplicación a partir da entrada en vigor da presente orde.\nA tarifa para a xente nova resultará de aplicación mentres manteñan a súa vixencia os convenios administrativos polos que se implantou ou se implante en novas áreas o Plan de transporte metropolitano de Galicia e, inicialmente, ata o 31 de decembro de 2017. Logo da prórroga dos indicados convenios, ou da formalización dos acordos ou instrumentos que os substitúan, este prazo poderá ser ampliado por resolución da Dirección Xeral de Mobilidade, logo da tramitación administrativa e contable pertinentes.\nHabilítase a persoa titular da Dirección Xeral de Mobilidade para ditar os actos de execución e interpretación que resulten oportunos en aplicación desta orde.\nIgualmente, logo da tramitación administrativa e contable pertinentes, por resolución da persoa titular da Dirección Xeral de Mobilidade poderanse modificar as condicións económicas, o volume de utilización dos servizos de transporte aplicables na tarifa para a xente nova que establece esta orde, ou o abano de idade requirido para acceder á TMG Xente Nova.\nA presente orde entrará en vigor o día seguinte ao da súa publicación no DOG.\nSantiago de Compostela, 8 de agosto de 2016


Vieiros: Galiza Hoxe - Ao rescate dos Premios Nacionais da Cultura\nAo rescate dos Premios Nacionais da Cultura\nOs nacionalistas pídenlle ao Goberno que reconsidere a supresión dos galardóns e denuncian que esta decisión obedece ao "desprezo pola cultura propia".\nRedacción - 13:00 23/11/2009\nTags: BNG Premios Nacionais da Cultura Galega Roberto Varela\nLogo de que o Goberno anunciase a supresión dos Premios Nacionais de Cultura apelando a unha cuestión de austeridade, o BNG presentou unha iniciativa na que lle demanda que reconsidere a súa decisión.\nA portavoz de cultura, Ana Pontón, subliña que estes galardóns, postos en marcha polo bipartito o ano pasado, tiña por obxectivo "poñer en valor e dignificar aos nosos creadores e creadoras, ao igual que se fai noutros países do mundo", especialmente nas "nacións sen estado con cultura propia".\nRazóns económicas ou desprezo\nO propio conselleiro de Cultura, Roberto Varela, xa adiantara que estes premios deixarían de entregarse. Entende que carece de sentido dar continuidade a uns galardóns que "custan unha fortuna". En concreto, cada un dos dez galardóns estaba dotado na última edición (e única até o de agora) de 15 mil euros (os españois custan 30 mil euros ás arcas do Estado).\nCon todo, o BNG entende que esta decisión "non obedece a razóns económicas senón a desvalorización da cultura da nosa nación". Pontón dille ao Goberno que "aínda está a tempo de rectificar e non privar á nosa cultura do apoio e relevo que merece".\nMargarita Ledo, Paco Leiro, Gallego Jorreto e o Museo do Pobo, Premios Nacionais\nA quen lle darías ti os Premios Nacionais de Cultura?\nPremios Nacionais de Cultura de Galiza 2008


O Concello de Camariñas recibiu seis propostas de diferentes artistas para levar a cabo dito encargo, anunciando o pasado 25 de marzo -na súa páxina web- o xurado seleccionado para a elección do proxecto final.\nDito xurado está composto por D. Xosé Antón Castro Fernández como presidente - licenciado en Historia da Arte e Arqueoloxía pola Universidade de Santiago e doutor en Arte pola Universidade Complutense de Madrid- e os vogais D. Enrique Velasco Vieitez, actual secretario da Escola de Canteiros de Pontevedra, e D. Xosé Manuel Barros Hermida, artista e fundador da Asociación Mar de Fábula.\nO anuncio do proxecto gañador levouse a cabo esta mañá ás 13:30 h., no stand do Concello de Camariñas - Fundación Man situado na XXV Mostra do Encaixe de Camariñas.\nO gañador do concurso foi o escultor Francisco Castro Freijo coa obra “Man se queda de piedra”. O escultor, formado na Escola de Canteiros de Pontevedra, realizará una estatua en granito a tamaño natural da figura de Man.\nTodos os proxectos do concurso serán presentados próximamente en Camelle, para posta en coñecemento do público xeral.


A Compañía teatral de Cangas TEATRO DA ESMORGA representou este xoves, 22 de novembro, a obra QUE COMECE A FUNCIÓN! no Auditorio Municipal de Ourense.\nA ela asisitiron os nosos alumnos de 4º de ESO. Organizada a actividade entre o Departamento de Lingua e Literatura galega e a Editorial Galaxia.\nAsí, o noso alumnado puido asistir a unha obra puzzle formada por seis lances teatrais das distintas épocas do teatro galego, desde Francisco De La Iglesia até Roberto Vidal Bolaño, pasando por clásicos como Castelao e Manuel María.\nAdemais, en contraprestación aos cinco euros da entrada, os alumnos adquiriron un libro cada un: E outras historias de Alberto Avendaño. Libro de relatos que terán como lectura o vindeiro trimestre.\nSó resta dicir que o comportamento e actitude do alumnado noso foi excelente e que a obra, malia a pretensión do representar 150 anos de historia teatral en cincuenta minutos, acadou as expectativas pegagóxicas necesarias.\nComentarios (1) - Categoría Actividade En Ourense - Publicado o 22-11-2012 19:16


Produtiva reunión entre o conselleiro de Medio Rural e o alcalde da Veiga\n24 de julio de 2019, 21:49\nO alcalde mantivo unha reunión co conselleiro de Medio Rural para abordar proxectos que xeneren rendibilidade no municipio\nO conselleiro do Medio Rural, José González, reuniuse co alcalde de A Veiga, Juan Anta, para analizar posibles proxectos de mobilización de terras co fin de xerar actividade económica rendible no munipico.\nNa xuntanza de traballo tamén estiveron presentes os directores xerais de Defensa do Monte, Tomás Fernández-Couto; de Planificación e Ordenación Forestal, José Luis Chan; de Gandeiría, Agricultura e Industrias Agroalimentarias, José Balseiros e de Desenvolvemento Rural, Miguel Pérez Dubois, O obxectivo foi analizar as demandas e necesidades deste concello ourensán no que atinxe ás infraestruturas rurais e á actividade agrogandeira da zona.\nJuan Anta solicitoulle á Consellería poder formar parte do Plan de pastos en extensivo que promove Medio Rural para fomentar a ordenación e posta en valor deste aproveitamento á vez que se mellora a loita contra os incendios forestais.\nTanto o alcalde como o propio conselleiro entenden que o labor dos gandeiros é esencial para o futuro do rural galego, dado que son dinamizadores da economía rural e xogan un papel fundamental para a prevención de incendios e para o coidado da natureza.\nPlantación de fabas lobas na Veiga\nO conselleiro falou do Plan de pastos que realizará a Xunta e indicou que o municipio da Veiga será un dos concellos seleccionados para ser incluido no citado plan que, ademais, permitirá dotar ás explotacións da contorna de máis base territorial e favorecer así a actividade agrogandeira de forma rendible desde o punto de vista económico.\nO titular de Medio Rural reiterou que este plan contempla a análise da situación dos pastos, da estrutura e distribución do gando no monte e das necesidades en canto a terreos e infraestruturas co fin de levar a cabo unha regularización da actividade buscando conxugar os intereses de todos os implicados, fundamentalmente dos gandeiros e titulares dos terreos. Este plan de pastos iniciarase este ano e continuará cun importante esforzo orzamentario nos próximos anos.\nTarro de mel Montañas de Trevinca\nPola súa banda, o alcalde de A Veiga tamén trasladou a súa intención de recuperar o cultivo da «Faba Loba de Trevinca» e continuar co proxecto «Mel montañas de Trevinca», iniciativas que permiten loitar contra o abandono de terras e á vez diversificar as oportunidades de negocio na zona.\nO conselleiro agradeceulle ao rexedor municipal a súa aposta pola dinamización territorial, buscando alternativas que favorezan a xeración de emprego e de riqueza no rural.\nSe queres escoitar o que contou Juan Anta, alcalde da Veiga, no programa de Radio Valdeorras Onda Cero, fai clic na seguinte ligazón:\nmedio rural mel terras plan de pastos gandeiría ACTUALIDAD


HITCHCOCK EN TRUFFAUT : A Cuarta Parede\nPor Brais Romero Suarez Publicado o 01/04/2016 · Deixa un comentario\nSe, de súpeto, o cinema tivera que ser sen banda sonora e volver, de novo, a ser unha arte muda, entón, moitos directores veríanse destinados ao desemprego. Pero, entre todos os supervivintes estaría Alfred Hitchcock, e todo o mundo decataríase, ao fin, de que el é o mellor director de cine do mundo.\nA confesada admiración do director francés François Truffaut polo xenio británico Alfred Hitchcock deu como resultado un dos volumes imprescindibles en calquera biblioteca cinéfila. O cine según Hitchcock analiza, de forma detallada, toda a filmografía de Hitchcock en máis de 50 horas de entrevista. Hoxe, este libro converteuse no documental Hitchcock/Truffaut (2015, Kent Jones), unha carta de amor á sétima arte a través do diálogo entre os dous directores e tamén de pequenas entrevistas con outros persoeiros do cine que remarcan a importancia, non só do cine de Sir Alfred, senón tamén da labor de difusión e crítica de Truffaut.\nE é que a sombra de Hitchcock é alongada e a súa man agóchase no cine de Truffaut tras secuencias e arcos dramáticos que responden a un único adxectivo: hitchcockianas. É certo que quizais algúns detalles poidan semellar collidos con pinzas, por exemplo o guante blanco de L’marieé était en noir e a conexión con Dial M for murder, pero nada semella trivial cando Truffaut aproveitaba calquera intre ou espazo para homenaxear a un dos que el consideraba, así como a plena de Cahiers do momento, un auteur.\nMirar sen ser visto, xogos de confusos, personaxes que non contan toda a verdade ou escenas nas que o espectador cre saber algo que pronto dará unha reviravolta son chiscadelas que Truffaut semella agochar dentro da súa obra e que apuntan a un referente universal de todos os cinéfilos. Este exercicio de semellanzas poderíase facer con calquera director, efectivamente, porque ‘o mestre do suspense’ é o Cine, con maiúscula, ese referente ao que acodemos, ás veces inconscientemente, unha e outra vez, para atopar inspiración (e fascinación). Por iso, alí onde ollemos atoparemos algo que nos remita ao director británico. Desde un guante branco ata unha pistola gardada nun bolso, todo remite ao cine daquel que revolucionou o cinema.\nSirva este vídeo para homenaxear a Hitchcock, mais tamén a Truffaut, director e crítico de cinema, labor que parece non ser capaz de abandonar nin ao filmar películas, xa que as súas verbas de admiración aparecen ocultaas tralas imaxes/chiscadelas. Como cénit desta admiración, Vivement Dimanche!, película que repite, un tras outro, a técnica e a trama de Hitchcock ata o punto de que poderiamos considerala un filme máis da obra do inglés.\nArquivado en MOVIOLA, NÚMERO 29 · Coas etiquetas Cine Británico, cinema francés, documental, hitchcock, hollywood, influencia, psycho, truffaut, Vertigo